**Vides konsultatīvās padomes attālinātās**

**videotiešsaistes (VKP) sēdes**

PROTOKOLS

**plkst. 13:30**

**2021. gada 4.novembris**

**Vides konsultatīvās padomes pārstāvju attālinātā tikšanās ar vides aizsardzības un reģionālās attīstības ministru A.Tomu Plešu**

**Izskatāmo jautājumu bloki:**

1. **Par pašvaldību likuma grozījumiem un lomu vides politikas īstenošanā.**
2. **Par Bioloģiskās daudzveidības stratēģijas mērķu integrēšanu lauksaimniecības, ekonomikas, satiksmes u.c. politikās,**
3. **Nepieciešama iniciatīva rekreācijai derīgo un dabai svarīgo teritoriju saglabāšanai,**
4. **Par pesticīdu piesārņojuma novēršanu un monitoringu**
5. **Citi jautājumi**

**Sēdē piedalās:**

1. **Alvis Birkovs,** biedrība, „Latvijas Makšķernieku asociācija”;
2. **Dace Āriņa**, biedrība “Latvijas Atkritumu saimniecības asociācija”;
3. **Elita Kalniņa**, biedrība “Vides aizsardzības klubs”;
4. **Iluta Daukšane**, biedrība “Ezeru un purvu izpētes centrs”;
5. **Ineta Eglīte,** biedrība “Latvijas Biškopības biedrība”;
6. **Jana Simanovska,** biedrība “Ekodizaina kompetences centrs”;
7. **Jānis Rozītis,** nodibinājums „Pasaules Dabas fonds”;
8. **Jānis Sprūds,** biedrība „Latvijas ezeri”;
9. **Juris Jātnieks,** nodibinājums “Teiču dabas fonds”;
10. **Kristīna Veidemane,** biedrība „Baltijas Vides forums”;
11. **Olga Trasuna,** biedrība „Latvijas Vides pārvaldības asociācija”;
12. **Linda Zuze,** biedrība **“**Zaļā brīvība”
13. **Lelde Eņģele**, nodibinājums „Latvijas Dabas fonds”;
14. **Viesturs Ķerus,** biedrība „Latvijas Ornitoloģijas biedrība”;
15. **Mairita Lūse,** biedrība “Zerro Waste

**Nepiedalās:**

**Līga Brūniņa,** biedrība **“**Baltijas krasti”,

**Sintija Graudiņa – Bombize,** nodibinājums “Vides izglītības fonds”;

**Andis Liepa,** nodibinājums “Ķemeru Nacionālā parka fonds”;

**Andis Mizišs,** biedrība „Vides fakti”

**Maija Medne,** biedrība „Latvijas Botāniķu biedrība

**VARAM pārstāvji**:

**Artūrs Toms Plešs,**

**Laila Spaliņa,**

**Daiga Vilkaste,**

**Rudīte Vesere,**

**Diāna Saulīte,**

**Ieva Upīte,**

**Inga Belasova,**

**Raimonds Kašs**

**Māra Melbārde,**

**Māris Klismets,**

**Citi pārstāvji:**

**Dace Ozola, biedrība “**Latvijas Kūdras asociācija”

**Sēdi atklāj**: Juris Jātnieks, VKP priekšsēdētājs.

**Sēdi protokolē**: Ilze Trušinska, VKP sekretāre

**Sēdes atklāšana,** Juris Jātnieks, Vides konsultatīvās padomes priekšsēdētājs, kurš izteica pateicību par iespēju vides aizsardzības un reģionālās attīstītības ministram A. Tomam Plešam piedalīties Vides konsultatīvās padomes (VKP) sēdē.

Artūrs Toms Plešs izteica pateicību VKP par šodienas tikšanos. Galvenais tikšanās iemesls ir aktualitātes klimata jomā, jo nākamajā nedēļā Glāzgovā notiks ANO Klimata pārmaiņu konference, COP 26, un būtu vērtīgi uzklausīt atziņas un priekšlikumus vēstījumu arī no VKP puses. Ir jau saņemti individuālo vides organizāciju vēstules ar ieteikumiem un viedokļiem, kas būtu jāņem vērā. Gan kā valsts un kopīgi ar ES Latvija aicina citas valstis daudz aktīvāk piedāvāt savus risinājumus un paaugstinātu ieguldījumu klimata pārmaiņu sakarā. Kopš 2019.gada, kad tika mainīta pozīcija un kļuvām par valsti, kas par stratēģisko prioritāti izvirza klimata neitralitātes sasniegšanu, diskusijas nav bijušas vieglas sarunās ar dažādajām nozarēm. Kopš šīs nedēļas, kā COP 26 Glāzgovā ir sācies, izskanējušas jau vairākas apņemšanās. Finanšu institūcijas ir apņēmušās mobilizēt finansējumu un iesaistīties visos procesos.

Artūrs Toms Plešs izteica pateicību VKP par atbalstu vērtējot un izsakot viedokli arī par nākamā gada VARAM budžeta projektu. COVID 19 pandēmijas ietekmē kopējās valdības prioritātēs ir stiprināt veselības aprūpes sistēmu un dažāda veida prioritātes tieši šajā sektorā. Radām iespēju nākamajā gadā turpināt stiprināt mūsu padotībā esošās iestādes VVD, DAP, u.c., palielinot resursus, stiprinot iestāžu kapacitāti. Papildus finansējums būs LVFA un vēsturiski piesārņoto vietu sanācijas darbiem un izpētei. Izdevies veikt finansējuma pārdali no ES finansējuma NATURA 2000 teritoriju sakārtošanai un labiekārtošanai. Jo kā redzams cilvēki COVID 19 laikā arvien vairāk dodas dabā, par ko prieks, bet tas uzliek slodzi arī ĪADT, un kopumā tas ir ilgtermiņa ieguldījums. No ilgtermiņa skatu punkta ir labi, ka cilvēki vairāk dodas dabā, jo tas ir veids, kā veicināt dabas izglītības funkciju un vairot vides apziņu. Ir svarīgi kāds ir mūsu valsts dabas kapitāls un dabas bagātība, jo tieši tas ikdienā var palīdzēt noturēt vides nozares prioritātes dažāda veida diskusijās tieši politiskajā līmenī. Kā zināms šī vasara nebija izņēmums ar patiešām asām diskusijām tieši ar lauksaimnieku organizācijām. Un šī situācija attainoja būtiskās problēmas, Latvijas sabiedrības domas un kādai lauksaimniecībai būtu nākotnē jābūt.

Pateicība par NVO iesaisti Pesticīdu darba grupā un liels prieks par labo sarunu un praktiskajiem priekšlikumiem. Atbalsta šīs darba grupas darbu, kur tiks gūti atbalstāmi secinājumi un virzāmi tālāk. Domājams pesticīdu jautājumos ir iztrūcis saprātīgs dialogs un tādēļ veidojās daudz problēmu, jautājumu un neskaidrību.

Papildus jau VKP iesūtītajiem jautājumiem, labprāt dzirdētu VKP viedokli klimata jautājumos, kādiem akcentiem būtu jāpievērš uzmanība.

Juris Jātnieks norādīja, ka VKP iesūtītie jautājumi noteikti cieši saistīti ar klimata jomu, piemērām, mežu un bioloģiskās daudzveidības saglabāšana. COP 26 daudzas valsts jau ir apņēmušās samazināt meža ciršanas apjomus, bet Latvijai šis varētu būt liels izaicinājums, jo vairākās sanāksmēs faktiski šajā jautājumā kompromisi nav panākti. Un ir gadījies būt reģiona līmeņa sanāksmēs un dzirdēt, kur piedalās mežsaimnieki un kāda informācija tiek sniegta. Zināmā mērā tiek kultivēts princips, ka par dabas aizsardzības un vides ierobežojumiem būtu jāmaksā tiem, kas to uzliek. Un šī ir ļoti spekulatīva lieta. ZM KLP aploksne ir 1 miljardu apjomā, bet nākošajā plānošanas periodā no 2023. gada tiek plānots samazināt kompensācijas mežu īpašniekiem par dabas ierobežojumiem, gan arī atbalstu bioloģiskajai lauksaimniecībai tieši no LAP finansējuma daļas.

Jānis Rozītis norādīja, Pasaules dabas fonds jau nosūtījis VARAM vēstuli ar saviem priekšlikumiem COP 26 sakarā, bet papildus tam piebilda, ka runājot tieši Latvijas sakarā lielākais izaicinājums - klimata neitralitāte, klimata adaptācijas un bioloģiskajās daudzveidības virziens. Šī tēma varētu būt diskusijas pamatā gan ES un plašāk, ka neliekam klimata neitralitātes un adaptāciju kā “pārjautājumus” par citām vērtībām un vajadzībām. Noteikti nevajadzētu apgalvot, ka nepieciešams cirst mežus ātrākā tempā tieši klimata neitralitātes sakarā, ka jāatsakās no bezaršanas tehnoloģijām, tikai, lai vairāk varētu vairāk pesticīdus lietot. Jo visas šīs minētās lietas ir jau izvērsušās tādā plašākā diskusijā globāli.

Artūrs Toms Plešs norādīja, ja vēlamies sasniegt vienu mērķi tas nekādā gadījumā nedrīkst būt uz kāda cita mērķa sasniegšanas rēķina. Pēdējās sanāksmēs, kurā piedalījies Eiropas vides ministru līmenī bioloģiskās daudzveidības nozīmei tiek pievērsta arvien lielāka loma. Ir vairojusies izpratne, ka šis ir būtisks jautājums. Ja runājam par klimatu un bioloģisko daudzveidību balansu, kādā veidā tiek apsaimniekoti meži un kur ilgtspējīga biznesa perspektīva, tad Latvijā Zaļais kurss kopumā var dot pienesumu, un būs kā ekonomikas un transformācijas vai augstākas pievienotās vērtības radītājs.

Linda Zuze norādīja, ka attiecībā uz globālām tendencēm klimata jomā un COP konferences kontekstā, tad šobrīd tapis jauns ANO vides novērtējums par ražošanas tendencēm - tieši par fosilo avotu īpatsvaru un prognozi nākotnē. Izskatās, ka ar šo tendenci un uzņemto kursu fosilie avoti joprojām 2050. gadā radītu tādu apjomu, kas pārsniegtu šo 1,5 grādu robežu. Uz šo fosilo avotu izmantošanu būtu jāskatās daudz citādāk kā līdz šim un iespējams ne tikai CO2 ir mūsu uzmanības vērtais objekts, bet ari metāna emisijas par ko šobrīd COP notiek sarunas. Vairākas valstis vienojas par to, ka jāskata kā ierobežot šo jautājumu. Nepieciešams pārskatīt klimata politiku, redzot, ka atklājas dažādi elementi, kas līdz šim brīdim nav ņemti vērā un kas izmaina visu kopējo tendenci un attīstību. Un jautājums, vai Latvijai tas būtu aktuāli skatīt ciešāku sasaisti ar zinātnē balstītiem politikas mērķiem. Pieņemtais EK Klimata likums paredz zinātnieku paneļa izveidi ar ko ciešā sasaitē tiktu izvirzīti politikas mērķi.

Artūrs Toms Plešs papildināja, ka sinerģija starp zinātni, pētniecību un politika ieviešanu, definēšanu ir ļoti svarīgi. Nacionālā līmenī brīžiem šīs jaudas ir iztrūkušas un nav bijuši ilgtermiņa ieguldījumi kopumā, lai būtu tik spēcīgi, un saprastu, kādā veidā varētu. Tiek izmantoti tie resursi, kas mūsu rīcībā un arī VARAM cieši strādājusi ar Fizikālās enerģētikas institūtu, kur drīz būs redzami arī rezultāti. Būs jāpārstrādā Nacionālais klimata un enerģētikas plāns. Ir notikusi tikšanās vienu reizi atjauninātajā klimata un enerģētikas padomē premjera vadībā, bet iespējams šajā formātā līdzdarboties būtu jāpieaicina arī pētniecība un zinātniskā kompetence, tādējādi uzlabojot kopējos sadarbības procesus un veidos kopējo izpratni.

Alvis Birkovs uzsvēra, ka Klimata neitralitātes stratēģija~~s~~ ir nozīmīga ir ne tikai visai pasaulei un Latvijai, bet arī Latvijas pašvaldībām. Turpinot viņš norādīja, ka dažāduorganizāciju pārstāvji nesen piedalījās Saeimas Valsts pārvaldes un pašvaldības komisijas organizētajā sanāksmē, kurā notika diskusijas tieši par VKP priekšlikumiem sakarā ar likumprojektu “Pašvaldību likums”. Kad diskusijas nonāca līdz VKP priekšlikumam par pašvaldību autonomajām funkcijām saistībā ar klimata neitralitāti un pielāgošanos klimata pārmaiņām, tika saņemta atbilde, ka šiem aspektiem nebūtu jābūt likumā, jo pašvaldību funkcija būšot izpildīt konkrētus uzdevumus, kurus klimata pārmaiņu vai neitralitātes sakarā kāds uzdos. Izskatās, ka pašvaldības cenšas atbrīvoties no saviem pienākumiem vai līdzdalības pielāgošanās klimata pārmaiņām pasākumu risināšanas un klimata neitralitātes mērķu sasniegšanā. Tas pats attiecās arī uz dabas kapitāla pārvaldību un apsaimniekošanu. Attiecībā uz klimata pārmaiņām - ūdeņi, diemžēl, it īpaši stipri pārveidotie ūdensobjekti, cieš no tām visvairāk, tāpēc arī EK tiek diskutēts, ka ūdensteces vistuvākajā nākotnē jāatbrīvo no jebkādiem cilvēku radītiem mehāniskiem šķēršļiem, un šajā sakarā VKP cer uz VARAM atbalstu.

Artūrs Toms Plešs akcentēja, ka atbildīgā Saeimas komisija noteikti nonāks pie kādas konkrētas redakcijas, kas būtu jau solis pareizajā virzienā. Neskatoties uz šo jāmin arī citos normatīvajos aktos jau šobrīd ir noteiktas pašvaldību ne tikai kompetences, bet arī pienākumi, piemēram plānojot pašvaldības attīstības programmu, pielāgošanās klimata pārmaiņām ietverot šo kā vienu no sastāvdaļām, un arī šajā pielāgošanās plānā līdz 2030. gadam katrai pašvaldībai būs jāizstrādā savs plāns no kā šos pasākumus veikt un īstenot. Šeit ministrija plāno un veikusi līdz šim dažādas aktivitātes izglītošanas funkcijas īstenošanai pašvaldībās, konsultāciju sniegšanai, lai tas sasniegtu savu rezultātu. Tuvākā nākotnē plānoti arī citi instrumenti, kas noteiks prasības pašvaldībām, domājot par to, kā sasniegt kopējos mērķus.

Mairita Lūse norādīja, ka attiecībā uz atkritumu dedzināšanas iekārtu izbūvi to ietekme uz klimatu ir negatīva, un nevar uzskatīt par klimatam draudzīgām iekārtām. Šajā sakarā jautāja, vai Latvija gatava būt fleksiblāka ar savu atkritumu apsaimniekošanas plānu, jo kaut vai ES pārskata šo apglabāšanas mērķi un nosaka, ka jāsasniedz noteikts apglabājamo kg skaits uz iedzīvotāju? Ņemot vērā, ka plastmasas ražošana ap 2035. gadu varētu būt 20% no mūsu kopējā globālā oglekļa budžeta vai Latvija būtu gatava spert līdzīgus soļus kā citas ES valstis, lai ierobežotu plastmasas izmantošanu, sevišķi vienreizlietojamo plastmasu.

Artūrs Toms Plešs norādīja, ka šobrīd jau sperti kopējā ES ietvarā nozīmīgi soļi tajā, lai samazinātu plastmasas iepakojumu patēriņu, gan aizliedzot vienreizlietojamos plastmasas izstrādājumus, gan arī nosakot skaidru regulējumu, kādā veidā to ierobežosim pa dažādiem segmentiem. Visticamāk arī nākamajā gadā tuvākajā laikā būs jāpiemēro dabas resursa nodokļu likmes atsevišķiem elementiem, lai mazinātu negatīvo ietekmi un kopumā arī izplatību. Bet noteikti ir uz ko tiekties, un varētu būt visdažādākie piemēri kā likumiski nosakām ekodizaina prasības ar nodokļu palīdzības politiku motivējot un stimulējot tāda iepakojuma izmantošanu vai iespējams atteikšanās no iepakojuma. Līdz šim ir bijusi laba sadarbība ministrijai ar nozari, mazumtirgotājiem, vairumtirgotājiem un ražotājiem, uzsākot laicīgi dialogu un diskusiju. Ir iespējams iesaistīt visdažādākās nozares kopīgu mērķu sasniegšanā. Par atkritumu mazināšanu ir grūti teikt, kurš no risinājumiem vienā vai otrā gadījumā būtu labāks. Skaidrs, ka attiecībā uz 2035. gadu pie tā atkritumu apjoma, kāds ir mums pašreiz mēri būs jāpieņem. Rīga ir viena no lielākajiem atkritumu radītājiem. Šeit Rīgas domei ar Getliņiem būtu jāveido dialogs un jāsaprot, kāds varētu būt attīstības scenārijs.

Rudīte Vesere informēja, ka attiecībā uz atkritumu dedzināšanu un Atkritumu apsaimniekošanas valsts plānu 2021.-2028. gadam paredzēts, ka varētu tikt veidotas vēl 3 vietās sadedzināšanas iekārtas, kas ir maksimāli pieļaujamais, ko var atļauties mūsu valstī. Atkritumu apsaimniekošanas valsts plānā 2021.-2028. ir norādīts, ka ir jāvērtē ietekme uz vidi, kādas tās būtu, kā arī kādas sekas šiem procesiem. 10% robeža, kas jāsasniedz 2030. gadā atlikta netiks un pat ja tiks pārrēķināts kg uz cilvēku nekādas izmaiņas nebūs. Jāspēj būs lielākā daļa apsaimniekot nevis apglabāt. Netiks sniegts finansiālais atbalsts līdz ar to tā būs biznesa attīstība.

Juris Jātnieks noslēdzot jautājumu bloku klimata sakarā uzsvēra, ka Latvija no Zaļā kursa no iespējām neapšaubāmi varētu paņemt bioloģiskā lauksaimniecību un bioloģiskās pārtikas ražošanu. Otru svarīgo lietu – vietējo enerģijas ražošanu lielākā apjomā no AER, kas būs izaicinājums nākamajos gados, jo konvencionālās lauksaimniecības pretestība ir ļoti liela. Maksājumu īpatsvars ir pa labu konvencionālajai lauksaimniecībai.

Juris Jātnieks turpināja, ka attiecībā uz pašvaldību tēmu no VKP bija jautājums par pašvaldību plānošanas dokumentiem – tas saistās ar zaļo un pelēko infrastruktūru, ar klimata investīcijām, efektīvu mobilitāti. Tādēļ aicinājums pievērst uzmanību pašvaldību plānošanas dokumentiem. Un lūgums sekot līdzi, lai šie plānošanas dokumenti tiktu saskaņoti ar reģionu plānošanas dokumentiem.

Artūrs Toms Plešs piebilda, ka pašvaldībām tiek nodrošināta metodiskā vadība no VARAM puses programmu izstrādē sadarbojoties ar citām nozaru ministrijām. Ir paredzēts izstrādāt aktivitātes un programmas, kas būs pieejamas pasākumiem, kas saistīti ar klimata pielāgošanos.

Juris Jātnieks turpināja, ka VKP vēlētos zināt, kādas būs VARAM pamatprasības sarunās attiecībā par bioloģiskās lauksaimniecības attīstības palielināšanu, pesticīdu, minerālmēslu samazināšanas mērķiem Latvijā. Bioloģiskās daudzveidības stratēģija 2023. gadam mērķu integrācija lauksaimniecības un mežsaimniecības jomā. Ir beigusies dabas skaitīšana un Latvijā ir viens no zemākajiem teritoriju pārklājumiem Eiropā.

Artūrs Toms Plešs atbildēja, ja runājam par dabas skaitīšanu un šiem kopējiem rezultātiem, secinājumiem, darbs notiks arī turpmāk, lai varētu atrast sabalansētu risinājumu. Vienlaikus ir skaidrs, ka teritorijas noteikti būs jāpalielina. Nevienam no uzraudzības grupā iesaistītajiem par šo nav šaubu, jautājums ir par gala risinājumu, kādu to spēsim atrast, lai tas sasaistās ar Eiropas bioloģiskās daudzveidības stratēģiju. Un šim palielinājumam noteikti jābūt ar skaidru pamatojumu un ekoloģiskajiem kritērijiem. VARAM ir jātura aktīva loma diskusijās par dažāda veida politikas jautājumiem.

Daiga Vilkaste informēja, kas attiecās uz dabas prasību integrēšanu citās politikās šis nekad nav bijis viegli risināms jautājums. Periodiski piedalāmies VSS un diskusijas notiek un cenšamies panākt vienotu viedokli un redzējumu un nākotnē šie procesi turpināsies. Lauku attīstības programmas sakarā ar ZM diskusijas šobrīd attālinātājā režīmā ir bijušas mazāk. Nav bijuši daudz uzaicinājumu par dalību sēdēs. Kompensāciju sakarā ir uztraukums, ka plānoti ikgadējie maksājumi esošajā apjomā, bet diemžēl finansējums varētu pietikt tikai 3 gadiem ne visam plānošanas periodam. Uz doto brīdi nekādā ziņā netiek domāts par risinājumu. Visās sarunās dominē pārsvarā konvencionālā lauksaimniecība, gan attiecībā pret bioloģiskajiem lauksaimniekiem, gan arī pret meža nozari. Biotopu kartēšanas projekta pabeigšanas process un Bioloģiskās stratēģijas izstrāde, kuras sakarā decembra vidū būs Eiropas komisijas publiskots dokuments.

Juris Jātnieks norādīja, ka pie šī kompensāciju jautājuma būs jāatgriežas un jārisina. Spiediens uz ministrijas budžetu pieaugs, bet būtu jāizveido Zemes fondu dabas aizsardzības zemē. Ir iespējams gan mainīt, gan pirkt zemes, praktiskais būtu šos zemes īpašumus piesaistīt projektu finansējumam. Tas jau Latvijā ir darīts dažādu projektu ietvaros. Šo iespēju vajadzētu apsvērt, un tas ļautu operēt ar dabas aizsardzības zemēm.

Juris Jātnieks turpināja, ka labprāt vēlētos pārrunāt jautājumus arī par pesticīdiem un šajā sakarā noteikti būtu jānosaka aizsargjosla starp dzīvojamām ēkām un miglojamām platībām. Ir notikusi iniciatīva ar parakstu vākšanu “Glābsim bites un lauksaimniekus”. Šajā sakarā ir paveikts ļoti daudz. Dabas organizācijas ir ieguldījušas daudz darba šo parakstu vākšanas procesā. Latvijā ir vairāk kā 500 arī papīra formātā un būtu vēlme fiziski arī nodot ministrijai šos parakstus.

Lelde Eņģele norādīja, ka meliorācijas projektiem jaunajā plānošanas periodā būs paredzēti daudz finanšu līdzekļi. Un būtu svarīgi, lai šie līdzekļi būtu ieguldīti jēgpilni, reāli sabalansējot ekonomiskās un noteces vajadzības, ar vietām, kur šīs dabiskās zālāju un mežu platības izmantot kā zaļās infrastruktūras teritorijas. Attiecībā uz jauno LAP lai apmaksātie vides un klimata pasākumi dotu ieguldījumu mērķu sasniegšanā, lai tiktu vērtēts arī kā šie konkrētie pasākumi darbosies.

Juris Jātnieks norādīja, ka attiecībā uz rekreācijas resursu saglabāšanu (ezeri, meži), šobrīd izšķiroša loma ir cilvēku veselībai, tādēļ vairāk cilvēki dodas dabā. Šajā sakarā bija arī prezentācija sagatavota un nosūtīta no VKP, ko sagatavoja biedrība “Latvijas ezeri”. Un būtiski šos resursus saglabāt, tāpēc VKP lūdz atbalstu sugu un rekreācijas vietu saglabāšanu, kontekstā ar kontroli, aizsargjoslām, un svarīga ir pašvaldību plānošana. 2 stundu braucienā ar Rīgu jau tagad trūkst šādas rekreācijas vietas, kas ir brīvi pieejamas. Tas ir aktuāls jautājums, un akcentējams, kad darba grupā tiek lemts par NATURA 2000 teritoriju paplašināšanu.

Artūrs Toms Plešs atbildēja, ka par šo ekspertu līmenī varēsim turpināt diskusiju kādā veidā labāk sabalansēt. Latvijas iedzīvotāji patiešām arvien vairāk pieprasa un meklē dabiskās vides iespējas. Izteica pateicību par aktīvu iesaisti Saeimas diskusijās Aizsargjoslu likuma sakarā un centieniem samazināt prasības attiecībā uz piejūras teritorijām.

Juris Jātnieks norādīja, ka ir arī viens plašs jautājums par Staiceles dambja nojaukšanu, iepriekš VARAM šo jautājumu ir risinājusi. Līdzīgs jautājums, kas arī ir VARAM redzeslokā – Gaiziņkalna dāvinājuma pieņemšana, tā ir NATURA 2000 teritorija.

Artūrs Toms Plešs atbildēja, ka detalizētāk iepazīsies ar šo konkrēto Staiceles gadījumu, bet cik zināms, tas ir bijis vēsturiski pozitīvs virziens un diskusija starp VARAM un ZM.

Alvis Birkovs piebilda, ka Staiceles dambja iespējamās nojaukšanas procesā piedalījās no A līdz Z, un, ja ministra kungs uzskatīs par nepieciešamu, jebkurā brīdī var sniegt informāciju kas, kā un kāpēc toreiz notika.

**Nākamā VKP sēdes – 23.novembris un 14.decembris**

VKP attālinātās sēdes vadītājs /Juris Jātnieks

VKP attālinātās sēdes protokoliste /Ilze Trušinska/